section_heading: Povijest
paragraph_text: Kanada je bila prva zapadna zemlja koja je priznala neovisnost Ukrajine 2. prosinca 1991. U zemlji postoji velika zajednica kanadskih Ukrajinaca koja je dovela do bliskih odnosa između te dvije države. Ukrajinsko veleposlanstvo u Ottawi osnovano je 3. svibnja 1992. Diplomatsko osoblje je najprije djelovalo u iznajmljenim stanovima da bi se nakon toga preselilo u današnju zgradu koju je velikim dijelom financirala ukrajinska dijaspora.